《奉檄赴昭化比至蓬溪已日落矣以月色甚佳复行二十里始宿》
清代·常纪

行役敢辞劳，奔走自吾职。一鞭落照中，山城到昏黑。

谓当息鞍马，明月有佳色。流光万里同，淡致孤怀得。

去去踏素影，此意复何极。吾自爱清晖，讵为严程过。

作者简介：常纪，字铭勋，号理斋，承德人。乾隆辛卯进士，历官崇庆知州。殉难，赠道衔。有《爱吟草》。